Document ID: /roh_data/filtered/fineweb-2-filterrobots_roh.jsonl.gz/7268

Bainvegni en Val Müstair
La proxima radunanza generala da la SRG.R è ils 5 da zercladur a Müstair. Jau m’allegrel da pudair beneventar las commembras ed ils commembers da nossa societad. Questa societad, fundada 1946 cun il num «Cuminanza rumantscha
radio e televisiun» ed onns a la lunga enconuschenta sut il chavazzin CRR, s’engascha per programs rumantschs audiovisuals.Quest engaschament è da natira politic, socio-politic e cultural. Nus faschain quai sco represchentanta da la Svizra Rumantscha en ils gremis Bainvegni en Val Müstair naziunals e regiunals da la SRG SSR idée suisse.
L’incumbensa primara da la SRG.R è quella da far valair ils dretgs ed ils basegns da la Svizra Rumantscha per programs audiovisuals en noss linguatg. Quai è in dretg fundamental che nus defendain cun buns arguments, ma era cun buns products per noss public. L’auta acceptanza dals products dad RTR è la meglra resposta a la dumonda davart il niz ed il senn da programs rumantschs per ina pitschna cuminanza linguistica e culturala che sa manifestescha era entras las 700 persunas ch’èn s’inscrittas tar la SRG.R sco commembras e commembers.
Duri Bezzola, president SRG.R